Schengenin säännöstö - Sopimus Helleenien tasavallan liittymisestä Benelux-talousliiton valtioiden, Saksan liittotasavallan ja Ranskan tasavallan hallitusten välillä tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta Schengenissä 19 päivänä kesäkuuta 1990 tehtyyn yleissopimukseen, johon ovat liittyneet Italian tasavalta Pariisissa 27 päivänä marraskuuta 1990 tehdyllä sopimuksella sekä Espanjan kuningaskunta ja Portugalin tasavalta Bonnissa 25 päivänä kesäkuuta 1991 tehdyillä sopimuksilla



Virallinen lehti nro L 239 , 22/09/2000 s. 0083 - 0089



SOPIMUS HELLEENIEN TASAVALLAN LIITTYMISESTÄ Benelux-talousliiton valtioiden, Saksan liittotasavallan ja Ranskan tasavallan hallitusten välillä tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta Schengenissä 19 päivänä kesäkuuta 1990 tehtyyn yleissopimukseen, johon ovat liittyneet Italian tasavalta Pariisissa 27 päivänä marraskuuta 1990 tehdyllä sopimuksella, sekä Espanjan kuningaskunta ja Portugalin tasavalta Bonnissa 25 päivänä kesäkuuta 1991 tehdyillä sopimuksilla BELGIAN KUNINGASKUNTA, SAKSAN LIITTOTASAVALTA, RANSKAN TASAVALTA, LUXEMBURGIN SUURHERTTUAKUNTA ja ALANKOMAIDEN KUNINGASKUNTA, jotka ovat Benelux-talousliiton, Saksan liittotasavallan ja Ranskan tasavallan hallitusten välillä tarkastusten asteittaisesta lakkauttamisesta yhteisillä rajoilla Schengenissä 14 päivänä kesäkuuta 1985 tehdyn sopimuksen soveltamisesta Schengenissä 19 päivänä kesäkuuta 1990 tehdyn yleissopimuksen, jäljempänä "vuoden 1990 yleissopimus", osapuolia, samoin kuin Italian tasavalta, joka on liittynyt vuoden 1990 yleissopimukseen Pariisissa 27 päivänä marraskuuta 1990 tehdyllä sopimuksella, sekä Espanjan kuningaskunta ja Portugalin tasavalta, jotka ovat liittyneet vuoden 1990 yleissopimukseen Bonnissa 25 päivänä kesäkuuta 1991 tehdyillä sopimuksilla, sekä HELLEENIEN TASAVALTA, jotka ottavat huomioon Madridissa 6 päivänä marraskuuta 1992 allekirjoitetun pöytäkirjan Helleenien tasavallan hallituksen liittymisestä Benelux-talousliiton, Saksan liittotasavallan ja Ranskan tasavallan hallitusten välillä tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehtyyn Schengenin sopimukseen sellaisena kuin se on muutettuna Italian tasavallan hallituksen liittymisestä Pariisissa 27 päivänä marraskuuta 1990 allekirjoitetulla pöytäkirjalla sekä Espanjan kuningaskunnan ja Portugalin tasavallan liittymisistä Bonnissa 25 päivänä kesäkuuta 1991 allekirjoitetuilla pöytäkirjoilla, vuoden 1990 yleissopimuksen 140 artiklan nojalla OVAT SOPINEET SEURAAVAA: 1 artikla Helleenien tasavalta liittyy tällä sopimuksella vuoden 1990 yleissopimuksen osapuoleksi. 2 artikla 1. Vuoden 1990 yleissopimuksen 40 artiklan 4 kohdassa tarkoitetut virkamiehet ovat Helleenien tasavallan osalta toimivaltansa mukaisesti toimivien "Eγγηνική Λστονιαμία":n ja "Αμενικο Σώμα":n pοliisihenkilöstö sekä tullihallinnon alaiset virkamiehet vuoden 1990 yleissopimuksen 40 artiklan 6 kohdassa tarkoitetuissa kahdenvälisissä sopimuksissa määrätyin edellytyksin, kun on kysymys heidän valtuuksistaan huumausaineiden ja psykotrooppisten aineiden laittoman kaupan, aseiden ja räjähteiden kaupan sekä myrkyllisten ja vaarallisten jätteiden laittomien kuljetusten alalla. 2. Vuoden 1990 yleissopimuksen 40 artiklan 5 kohdassa tarkoitettu viranomainen on Helleenien tasavallan osalta "Διεύθυση Διεθνούζ Αστυνομικής Συνεργασίας του Υπουργείου Δημοσίαζ Τάζεως". 3 artikla Vuoden 1990 yleissopimuksen 65 artiklan 2 kohdassa tarkoitettu ministeriö on Helleenien tasavallan osalta oikeusministeriö. 4 artikla Kun on kyse rikoksen johdosta tapahtuvasta luovuttamisesta vuoden 1990 yleissopimuksen sopimuspuolten välillä, Helleenien tasavalta ei sovella rikoksen johdosta tapahtuvasta luovuttamisesta 13 päivänä joulukuuta 1957 tehdyn eurooppalaisen yleissopimuksen 7, 18 ja 19 artiklaa koskevia varaumiaan. 5 artikla Kun on kyse keskinäisestä oikeusavusta rikosasioissa vuoden 1990 yleissopimuksen sopimuspuolten välillä, Helleenien tasavalta ei sovella keskinäisestä oikeusavusta rikosasioissa 20 päivänä huhtikuuta 1959 tehdyn eurooppalaisen yleissopimuksen 4 ja 11 artiklasta tekemäänsä varaumaa. 6 artikla 1. Tämä sopimus on ratifioitava tai hyväksyttävä. Ratifioimis- ja hyväksymiskirjat talletetaan Luxemburgin suurherttuakunnan hallituksen huostaan, joka ilmoittaa niiden tallettamisesta kaikille sopimuspuolille. 2. Tämä sopimus tulee voimaan toisen kuukauden ensimmäisenä päivänä sen jälkeen kun niiden valtioiden ratifioimis- tai hyväksymiskirjat, joiden osalta vuoden 1990 yleissopimus on tullut voimaan, ja Helleenien tasavallan ratifioimis- tai hyväksymiskirja on talletettu. Muiden valtioiden osalta tämä sopimus tulee voimaan toisen kuukauden ensimmäisenä päivänä niiden ratifioimis- tai hyväksymiskirjojen tallettamisen jälkeen edellyttäen, että se on tullut voimaan edellisen alakohdan määräysten mukaisesti. 3. Luxemburgin suurherttuakunnan hallitus ilmoittaa voimaantulopäivän kaikille sopimuspuolille. 7 artikla 1. Luxemburgin suurherttuakunnan hallitus toimittaa Helleenien tasavallan hallitukselle vuoden 1990 yleissopimuksen oikeaksi todistetun jäljennöksen espanjan, hollannin, italian, portugalin, ranskan ja saksan kielellä. 2. Vuoden 1990 yleissopimuksen kreikankielinen teksti liitetään tähän sopimukseen ja se on yhtä todistusvoimainen kuin vuoden 1990 yleissopimuksen espanjan, hollannin, italian, portugalin, ranskan ja saksan kielellä laaditut tekstit. Tämän vakuudeksi alla mainitut ovat siihen asianmukaisesti valtuutettuina allekirjoittaneet tämän sopimuksen. Tehty Madridissa kuudentena päivänä marraskuuta vuonna tuhatyhdeksänsataayhdeksänkymmentäkaksi, yhtenä kappaleena espanjan, hollannin, italian, kreikan, portugalin, ranskan ja saksan kielellä, jotka kaikki seitsemän tekstiä ovat yhtä todistusvoimaiset. Sopimus talletetaan Luxemburgin suurherttuakunnan hallituksen arkistoon, joka toimittaa siitä oikeaksi todistetun jäljennöksen kaikille sopimuspuolille. Belgian kuningaskunnan hallituksen puolesta >PIC FILE= "L_2000239FI.008401.TIF"> Saksan liittotasavallan hallituksen puolesta >PIC FILE= "L_2000239FI.008402.TIF"> Helleenien tasavallan hallituksen puolesta >PIC FILE= "L_2000239FI.008403.TIF"> Espanjan kuningaskunnan hallituksen puolesta >PIC FILE= "L_2000239FI.008404.TIF"> Ranskan tasavallan hallituksen puolesta >PIC FILE= "L_2000239FI.008501.TIF"> Italian tasavallan hallituksen puolesta >PIC FILE= "L_2000239FI.008502.TIF"> Luxemburgin suurherttuakunnan hallituksen puolesta >PIC FILE= "L_2000239FI.008503.TIF"> Alankomaiden kuningaskunnan hallituksen puolesta >PIC FILE= "L_2000239FI.008504.TIF"> Portugalin tasavallan hallituksen puolesta >PIC FILE= "L_2000239FI.008505.TIF"> PÄÄTÖSASIAKIRJA I Allekirjoittaessaan sopimuksen Helleenien tasavallan liittymisestä Benelux-talousliiton valtioiden, Saksan liittotasavallan ja Ranskan tasavallan hallitusten välillä tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta Schengenissä 19 päivänä kesäkuuta 1990 tehtyyn yleissopimukseen, johon ovat liittyneet Italian tasavalta Pariisissa 27 päivänä marraskuuta 1990 tehdyllä sopimuksella sekä Espanjan kuningaskunta ja Portugalin tasavalta Bonnissa 25 päivänä kesäkuuta 1991 tehdyillä sopimuksilla, Helleenien tasavalta allekirjoittaa myös päätösasiakirjan, pöytäkirjan sekä ministerien ja valtiosihteerien yhteisen julistuksen, jotka on tehty samanaikaisesti kuin vuoden 1990 yleissopimus. Helleenien tasavallan hallitus allekirjoittaa lisäksi niihin sisältyvät yhteiset julistukset ja ottaa huomioon niihin sisältyvät yksipuoliset julistukset. Luxemburgin suurherttuakunnan hallitus toimittaa Helleenien tasavallan hallitukselle oikeaksi todistetun jäljennöksen espanjan, hollannin, italian, portugalin, ranskan ja saksan kielellä päätösasiakirjasta, pöytäkirjasta sekä ministerien ja valtiosihteerien yhteisestä julistuksesta, jotka on tehty samanaikaisesti kuin vuoden 1990 yleissopimus. Päätösasiakirjan, pöytäkirjan sekä ministerien ja valtiosihteerien yhteisen julistuksen kreikankieliset tekstit, jotka on allekirjoitettu samanaikaisesti kuin vuoden 1990 yleissopimus, liitetään tähän päätösasiakirjaan ja ne ovat yhtä todistusvoimaiset kuin espanjan, hollannin, italian, portugalin, ranskan ja saksan kielellä laaditut tekstit. II Allekirjoittaessaan sopimuksen Helleenien tasavallan liittymisestä Benelux-talousliiton, Saksan liittotasavallan ja Ranskan tasavallan hallitusten välillä tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta Schengenissä 19 päivänä kesäkuuta 1990 tehtyyn yleissopimukseen, johon ovat liittyneet Italian tasavalta Pariisissa 27 päivänä marraskuuta 1990 tehdyllä sopimuksella sekä Espanjan kuningaskunta ja Portugalin tasavalta Bonnissa 25 päivänä kesäkuuta 1991 tehdyillä sopimuksilla, sopimuspuolet ovat hyväksyneet seuraavat julistukset: 1. Yhteinen julistus liittymissopimuksen 6 artiklasta Allekirjoittajavaltiot ilmoittavat toisilleen ennen liittymissopimuksen voimaantuloa kaikki seikat, jotka saattavat vaikuttaa vuoden 1990 yleissopimuksen soveltamisalaan ja liittymissopimuksen voimaansaattamiseen. Liittymissopimusta sovelletaan vuoden 1990 yleissopimuksen jo voimaan saattaneiden valtioiden ja Helleenien tasavallan välillä, kun vuoden 1990 yleissopimuksen soveltamisen edellytykset on täytetty kaikissa näissä valtioissa ja kun tarkastukset ulkorajoilla ovat toiminnassa. Suhteessa kaikkiin muihin valtioihin liittymissopimusta sovelletaan, kun kaikki vuoden 1990 yleissopimuksen soveltamisen edellytykset on täytetty kyseisessä valtiossa ja kun tarkastukset ulkorajoilla ovat toiminnassa. 2. Yhteinen julistus vuoden 1990 yleissopimuksen 9 artiklan 2 kohdasta Sopimuspuolet toteavat, että allekirjoitettaessa sopimus Helleenien tasavallan liittymisestä vuoden 1990 yleissopimuksen osapuoleksi kyseisen yleissopimuksen 9 artiklan 2 kohdassa tarkoitettuina yhteisinä viisumimääräyksinä pidetään sanotun yleissopimuksen osapuolten 19 päivästä kesäkuuta 1990 alkaen soveltamia yhteisiä viisumimääräyksiä. 3. Yhteinen julistus tietosuojasta Sopimuspuolet ottavat huomioon, että Helleenien tasavalta sitoutuu ryhtymään ennen vuoden 1990 yleissopimukseen liittymisestä tehdyn sopimuksen ratifiointia kaikkiin tarvittaviin aloitteisiin Kreikan lainsäädännön täydentämiseksi yksilöiden suojelusta henkilötietojen automaattisessa tietojenkäsittelyssä 28 päivänä tammikuuta 1981 tehdyn Euroopan neuvoston yleissopimuksen mukaisesti sekä noudattaen henkilötietojen käytön sääntelemisestä poliisialalla 17 päivänä syyskuuta 1987 annetun Euroopan neuvoston ministerikomitean suositusta R(87)15 voidakseen soveltaa kokonaisuudessaan vuoden 1990 yleissopimuksen 117 ja 126 artiklaa sekä henkilötietojen suojaamista koskevia, kyseisen yleissopimuksen muita määräyksiä tavoitteenaan päästä vuoden 1990 yleissopimuksen asiaa koskevien määräysten mukaiseen suojatasoon. 4. Yhteinen julistus vuoden 1990 yleissopimuksen 41 artiklasta Sopimuspuolet toteavat, että Helleenien tasavallan maantieteellisen sijainnin vuoksi 41 artiklan 5 kohdan b alakohdan määräykset eivät salli kyseisen artiklan soveltamista Helleenien tasavallan ja muiden sopimuspuolten välisissä suhteissa. Helleenien tasavalta ei sen vuoksi ole nimennyt 41 artiklan 7 kohdassa tarkoitettuja viranomaisia eikä antanut 41 artiklan 9 kohdassa tarkoitettua julistusta. Tämä Kreikan hallituksen menettely ei ole 137 artiklan määräysten vastainen. 5. Yhteinen julistus Athos-vuoresta Sopimuspuolet toteavat, että Athos-vuorelle myönnetty erikoisasema, sellaisena kuin se taataan Helleenien tasavallan perustuslain 105 pykälässä sekä Athos-vuoren peruskirjassa, on perusteltu yksinomaan hengellisistä ja uskonnollisista syistä, ja huolehtivat siitä, että ne ottavat tämän huomioon sovellettaessa ja kehitettäessä vuoden 1985 sopimuksen ja vuoden 1990 yleissopimuksen määräyksiä. III Sopimuspuolet ottavat huomioon seuraavat Helleenien tasavallan julistukset: 1. Helleenien tasavallan julistus Italian tasavallan, Espanjan kuningaskunnan ja Portugalin tasavallan liittymissopimuksista: Helleenien tasavallan hallitus ottaa huomioon Italian tasavallan, Espanjan kuningaskunnan ja Portugalin tasavallan liittymisestä vuoden 1990 yleissopimukseen tehtyjen sopimusten sekä sanottuihin sopimuksiin liitettyjen päätösasiakirjojen ja julistusten sisällön. Luxemburgin suurherttuakunnan hallitus toimittaa oikeaksi todistetun jäljennöksen edellä mainituista asiakirjoista Helleenien tasavallan hallitukselle. 2. Helleenien tasavallan julistus oikeusavusta rikosasioissa Helleenien tasavalta sitoutuu käsittelemään muiden sopimuspuolten esittämät oikeusapupyynnöt riittävän joutuisasti, myös silloin kuin ne osoitetaan suoraan Kreikan oikeusviranomaisille vuoden 1990 yleissopimuksen 53 artiklan 1 kohdan mukaista menettelyä noudattaen. 3. Julistus vuoden 1990 yleissopimuksen 121 artiklasta Helleenien tasavallan hallitus ilmoittaa soveltavansa vuoden 1990 yleissopimukseen liittymisestä tehdyn sopimuksen allekirjoitettuaan sen 121 artiklassa tarkoitettuja, kasvien terveyttä koskevia helpotuksia muihin paitsi tuoreisiin sitrushedelmiin sekä puuvillan- ja sinimailasensiemeniin. Tuoreiden sitrushedelmien osalta Helleenien tasavalta kuitenkin saattaa 121 artiklan määräykset ja niihin liittyvät toimenpiteet osaksi lainsäädäntöään 1 päivään tammikuuta 1993 mennessä. Tehty Madridissa kuudentena päivänä marraskuuta vuonna tuhatyhdeksänsataayhdeksänkymmentäkaksi, yhtenä kappaleena espanjan, hollannin, italian, kreikan, portugalin, ranskan ja saksan kielellä, jotka kaikki seitsemän tekstiä ovat yhtä todistusvoimaiset. Sopimus talletetaan Luxemburgin suurherttuakunnan hallituksen arkistoon, joka toimittaa siitä oikeaksi todistetun jäljennöksen kaikille sopimuspuolille. Belgian kuningaskunnan hallituksen puolesta >PIC FILE= "L_2000239FI.008801.TIF"> Saksan liittotasavallan hallituksen puolesta >PIC FILE= "L_2000239FI.008802.TIF"> Helleenien tasavallan hallituksen puolesta >PIC FILE= "L_2000239FI.008803.TIF"> Espanjan kuningaskunnan hallituksen puolesta >PIC FILE= "L_2000239FI.008804.TIF"> Ranskan tasavallan hallituksen puolesta >PIC FILE= "L_2000239FI.008805.TIF"> Italian tasavallan hallituksen puolesta >PIC FILE= "L_2000239FI.008806.TIF"> Luxemburgin suurherttuakunnan hallituksen puolesta >PIC FILE= "L_2000239FI.008807.TIF"> Alankomaiden kuningaskunnan hallituksen puolesta >PIC FILE= "L_2000239FI.008808.TIF"> Portugalin tasavallan hallituksen puolesta >PIC FILE= "L_2000239FI.008809.TIF"> MINISTERIEN JA VALTIOSIHTEERIEN JULISTUS Marraskuun 6 päivänä 1992 Belgian kuningaskunnan, Saksan liittotasavallan, Helleenien tasavallan, Espanjan kuningaskunnan, Ranskan tasavallan, Italian tasavallan, Luxemburgin suurherttuakunnan, Alankomaiden kuningaskunnan ja Portugalin tasavallan hallitusten edustajat allekirjoittivat Madridissa sopimuksen Helleenien tasavallan liittymisestä Benelux-talousliiton valtioiden, Saksan liittotasavallan ja Ranskan tasavallan hallitusten välillä tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta Schengenissä 19 päivänä kesäkuuta 1990 tehtyyn yleissopimuksen, johon ovat liittyneet Italian tasavalta Pariisissa 27 päivänä marraskuuta 1990 tehdyllä sopimuksella sekä Espanjan kuningaskunta ja Portugalin tasavalta Bonnissa 25 päivänä kesäkuuta 1991 tehdyillä sopimuksilla. He totesivat, että Helleenien tasavallan hallituksen edustaja on hyväksynyt julistuksen, jonka Belgian kuningaskuntaa, Saksan liittotasavaltaa, Ranskan tasavaltaa, Luxemburgin suurherttuakuntaa ja Alankomaiden kuningaskuntaa edustaneet ministerit ja valtiosihteerit ovat antaneet Schengenissä 19 päivänä kesäkuuta 1990, sekä samana päivänä Schengenin sopimuksen soveltamisesta tehdyn yleissopimuksen allekirjoittamisen yhteydessä tehdyn päätöksen, jotka myös Italian tasavallan, Espanjan kuningaskunnan ja Portugalin tasavallan hallitukset ovat hyväksyneet.